任務 (電子遊戲)

喺打機用語上，任務係指玩家要做嘅某啲任務：喺任務開始嗰陣，個遊戲程式會給予清晰嘅指示，俾玩家知道任務目標，然後玩家一係要走去遊戲地圖某個地方，做嗰樣作業；又或者個遊戲程式喺任務開始嗰陣，會直接將玩家傳送去任務地圖嗰度。一個任務大致上等同一關。

分類
按主次：
主線任務：要爆機一定要完成嘅任務。
支線任務：唔完成都可以爆機嘅任務，但完成呢啲任務會得到某啲獎勵，例如係多啲經驗值或者會得到成就等等。
循環任務：喺 MMORPG 入面較常見，可以重複做，但係每日有限定次數，做晒就要第二日先有得再做。
按性質：
討伐任務：目標係殺死某啲或者某個敵人嘅任務。
蒐集任務：目標係喺地圖當中搵到若干物件嘅任務。通常啲物件會難搵，又或者地圖危險四伏。
遞送任務：目標係將某件物件由地圖嘅一個位帶去另一個位嘅任務。通常地圖當中會有敵人攻擊玩家角色，嘗試搶走或者偷走件物件。
護送任務：目標係要令某個 NPC 安全噉由一個地點到達另一地點嘅任務。通常護送中途會有敵人攻擊嗰個 NPC。
塔防任務：目標係要防守某個位置嘅任務，玩家要擊退若干數量嘅敵人，又或者守住嗰個地點一定時間。可以塔防遊戲。
突擊任務：指 MMORPG 當中要求玩家打低若干個敵對玩家、若干個由電腦控制嘅敵人、或者一個好勁嘅大佬嘅任務。

強迫循環
打機用語
成就

攷 

電子遊戲術語